Source: http://docplayer.fi/17357437-Julkaisusarja-6-2016-nivolumabi-ei-pienisoluisen-keuhko-syovan-hoidossa.html
Timestamp: 2018-12-18 18:01:37+00:00
Document Index: 13211624

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

JULKAISUSARJA 6/2016 NIVOLUMABI EI- PIENISOLUISEN KEUHKO- SYÖVÄN HOIDOSSA - PDF
Download "JULKAISUSARJA 6/2016 NIVOLUMABI EI- PIENISOLUISEN KEUHKO- SYÖVÄN HOIDOSSA"
1 JULKAISUSARJA 6/2016 NIVOLUMABI EI- PIENISOLUISEN KEUHKO- SYÖVÄN HOIDOSSA
2 NIVOLUMABI EI-PIENISOLUISEN KEUHKOSYÖVÄN HOIDOSSA Fimea kehittää, arvioi ja informoi -julkaisusarja 6/2016 Lääkealan turvallisuus- ja kehittämiskeskus Fimea 2016 Julkaisija Lääkealan turvallisuus- ja kehittämiskeskus Fimea Postiosoite: PL 55, FIMEA Puh. vaihde: Jakelutiedot ISBN ISSN-L ISSN (painettu) ISSN (verkkojulkaisu) ARVIOINTIRYHMÄ Ulla Härkönen LL, TtM, MPH, tutkijalääkäri Lääkehoitojen arviointi -prosessi, Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. Vesa Kiviniemi FL, tilastotieteilijä Lääkehoitojen arviointi -prosessi, Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. Tuomas Oravilahti FM, proviisori, lääketaloustieteilijä Lääkehoitojen arviointi -prosessi, Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. Piia Rannanheimo Proviisori, lääketaloustieteilijä Lääkehoitojen arviointi -prosessi, Lääkealan turvallisuus- ja kehittämiskeskus Fimea Ei arviointiin liittyviä sidonnaisuuksia. KLIININEN ASIANTUNTIJA Antti Jekunen Professori, ylilääkäri Turun yliopisto, Vaasan onkologian klinikka Sidonnaisuudet: Kliininen tutkija keuhkosyövän lääketutkimuksissa (BMS, AbbVie), keuhkosyöpää koskevan asiantuntijaneuvottelukunnan jäsen tai konsultaatio (Lilly, AstraZeneca, Pfizer, Roche, BMS, MSD), osatuki lääkeyritykseltä sairaalan määräämälle koulutuskongressimatkalle (Roche, Pierre Fabre, Pfizer, Amgen, Merck-Serono, MSD, Astellas, AstraZeneca). Kliininen asiantuntija kommentoi arviointiryhmän tuottamaa materiaalia mutta ei osallistu arviointiraportin kirjoittamiseen. Arviointiryhmä huomioi kliinisen asiantuntijankommentit arvioinnissa tarpeelliseksi katsomassaan laajuudessa. Arviointiraportin lopullisesta sisällöstä vastaa kokonaisuudessaan arviointiryhmä. 2
3 SISÄLLYSLUETTELO TIIVISTELMÄ... 4 RESUMÉ... 5 ABSTRACT JOHDANTO ARVIOITAVAN LÄÄKEHOIDON JA HOITOVAIHTOEHTOJEN KUVAUS Mikä arvioitava lääke on ja mihin sitä käytetään? Mitä hoitovaihtoehtoja arvioitavalle lääkkeelle on jo käytössä? Miten arvioitava lääke eroaa nykykäytössä olevista hoitovaihtoehdoista? KLIININEN VAIKUTTAVUUS JA TURVALLISUUS Missä tutkimuksissa arvioitavan lääkkeen vaikutuksia on arvioitu? Levyepiteeliperäinen NSCLC: CheckMate 017 -tutkimus Ei-levyepiteeliperäinen NSCLC: CheckMate 057 -tutkimus Mitä tutkimuksia arvioitavan lääkkeen vaikutuksista on vielä meneillään tai julkaisematta? Mikä on arvioitavan lääkkeen vaikutus kokonaiselossaoloaikaan sen hoitovaihtoehtoihin verrattuna? Levyepiteeliperäinen NSCLC Ei-levyepiteeliperäinen NSCLC Mikä on arvioitavan lääkkeen vaikutus tautitapahtumien ilmaantumiseen, hoitovasteeseen ja taudin etenemiseen hoitovaihtoehtoihin verrattuna? Levyepiteeliperäinen NSCLC Ei-levyepiteeliperäinen NSCLC Mikä on arvioitavan lääkkeen vaikutus potilaiden raportoimiin lopputuloksiin hoitovaihtoehtoihin verrattuna? Mikä on arvioitavan lääkkeen vaikutus korvikelopputuloksiin hoitovaihtoehtoihin verrattuna? Onko hoidon vaikutus erilainen eri potilasryhmissä? Levyepiteeliperäinen NSCLC Ei-levyepiteeliperäinen NSCLC Voiko nivolumabin vaikuttavuutta verrata epäsuorasti muihin vertailuhoitoihin? Menetelmät Epäsuorassa vertailussa mukana olevat tutkimukset Epäsuorien vertailujen tulokset Millainen on arvioitavan lääkkeen turvallisuus hoitovaihtoehtoihin verrattuna? Pohdinta KUSTANNUKSET Mikä on arvioitavan lääkkeen ja sen hoitovaihtoehtojen hinta? Millainen on arvioitavan lääkehoidon kokonaiskustannus potilasta kohti hoitovaihtoehtoihin verrattuna? Mikä on nivolumabihoidon budjettivaikutus? Pohdinta LÄHTEET LIITTEET
4 TIIVISTELMÄ Härkönen U, Kiviniemi V, Oravilahti T, Rannanheimo P. Nivolumabi eipienisoluisen keuhkosyövän hoidossa. Lääkealan turvallisuus- ja kehittämiskeskus Fimea. Fimea kehittää, arvioi ja informoi -julkaisusarja 6/ s. ISBN Keuhkosyöpä on eniten kuolleisuutta aiheuttava syöpä Suomessa. Noin % kaikista keuhkosyövistä on ei-pienisoluisia (non-small-cell lung cancer, NSCLC). Ei-pienisoluisessa keuhkosyövässä on tunnistettu erityisesti kaksi keskeistä alaryhmää, jotka ohjaavat hoidon valintaa: histologialtaan levyepiteeliperäinen syöpä ja ei-levyepiteeliperäinen syöpä. Nivolumabi on PD-1-vasta-aineiden ryhmään kuuluva syöpälääke, jota voidaan käyttää esimerkiksi ei-pienisoluisen keuhkosyövän hoitoon. Käytön edellytyksenä on, että potilas on aikaisemmin saanut solunsalpaajahoitoa. Näyttö nivolumabin hoidollisista vaikutuksista tässä käyttöaiheessa perustuu kahteen faasin III tutkimukseen. Levyepiteeliperäinen NSCLC: Kokonaiselossaoloajan (OS) mediaani oli nivolumabihoitoa saaneilla potilailla 3,2 kuukautta pidempi kuin dosetakselia saaneilla potilailla (9,2 kk vs. 6,0 kk; hasardisuhde 0,59; 95 %:n LV 0,44 0,79). Elossaoloajan mediaani ennen taudin etenemistä (PFS) oli nivolumabihoitoa saaneilla potilailla 0,7 kuukautta pidempi kuin dosetakselia saaneilla potilailla (3,5 kk vs. 2,8 kk; hasardisuhde 0,62; 95 %:n LV 0,47 0,81). Nivolumabihoidon vaikutus kokonaiselossaoloaikaan ja elossaoloaikaan ennen taudin etenemistä on samansuuntainen kasvaimen PD-L1-ilmentymisestä riippumatta. Nivolumabin haittaprofiili on suotuisa dosetakseliin verrattuna. Yhden potilaan nivolumabihoidon kustannukset ovat noin euroa, jos hoitoa annetaan 6,1 kuukauden ajan. Mikäli nivolumabihoitoa saa levyepiteeliperäisen NSCLC:n toisessa hoitolinjassa noin 45 potilasta vuosittain, budjettivaikutus on noin 2,2 miljoonaa euroa dosetakseli- tai gemsitabiinihoitoon verrattuna. Ei-levyepiteeliperäinen NSCLC: Kokonaiselossaoloajan mediaani oli nivolumabihoitoa saaneilla potilailla 2,8 kuukautta pidempi kuin dosetakselia saaneilla potilailla (12,2 kk vs. 9,4 kk, hasardisuhde 0,72; 95 %:n LV 0,60 0,88). Elossaoloajan mediaani ennen taudin etenemistä oli nivolumabihoitoa saaneilla potilailla 1,9 kuukautta lyhyempi kuin dosetakselia saaneilla potilailla, mutta ero ei ollut tilastollisesti merkitsevä (2,3 kk vs. 4,2 kk, hasardisuhde 0,92; 95 %:n LV 0,77 1,11). Nivolumabin vaikutus kokonaiselossaoloaikaan sekä elossaoloaikaan ennen taudin etenemistä on dosetakseliin verrattuna suotuisa vain silloin, kun kasvaimen PD-L1-ilmentymisen taso on vähintään 1 %. Nivolumabin viivästynyt vaikutuksen alkaminen tulee huomioida ennen hoidon aloittamista niillä potilailla, joilla on huono ennuste tai aggressiivinen sairaus. Nivolumabin haittaprofiili on suotuisa dosetakseliin verrattuna. Yhden potilaan nivolumabihoidon kustannukset ovat noin euroa, jos hoitoa annetaan 5,8 kuukauden ajan. Mikäli nivolumabihoitoa saa ei-levyepiteeliperäisen NSCLC:n toisessa hoitolinjassa noin 80 potilasta vuosittain, budjettivaikutus on dosetakselihoitoon verrattuna noin 3,8 miljoonaa euroa ja pemetreksedihoitoon verrattuna noin 2,5 miljoonaa euroa. Jos hoito rajataan ei-levyepiteeliperäisen syövän osalta vain PD-L1-positiivisiin kasvaimiin, vuosittainen potilasmäärä on tällöin noin 35 ja budjettivaikutus dosetakselihoitoon verrattuna on noin 1,6 miljoonaa euroa ja pemetreksedihoitoon verrattuna noin 1,1 miljoonaa euroa. Johtopäätökset: Levyepiteeliperäisen NSCLC:n hoidossa nivolumabin käyttö näyttää hoidollisesti järkevältä tutkimusväestöä vastaavilla potilailla. Ei-levyepiteeliperäisen NSCLC:n hoidossa nivolumabin hoidollinen lisäarvo on perusteltu pääsääntöisesti vain niillä potilailla, joilla kasvain ilmentää PD-L1:a. Nivolumabin tämänhetkinen listahinta ilman alennuksia johtaa kuitenkin suuriin potilaskohtaisiin kustannuksiin suhteessa hoidollisiin hyötyihin. Nivolumabin käyttö voi olla myös taloudellisesta näkökulmasta perusteltua, mikäli lääkkeen hinta saadaan hintaneuvottelujen avulla kohtuulliselle tasolle. Fimea tuottaa nopeita arviointeja uusista sairaalaympäristössä käytettävistä lääkkeistä. Arvioinnin tavoitteena on koota ja tuottaa tietoa lääkkeen hoidollisista ja taloudellisista vaikutuksista. Tässä arvioinnissa esitetyt tulokset ja näkökulmat eivät korvaa yksittäisen potilaan hoitopäätösten kohdalla terveydenhuollon ammattilaisen tekemää arviota, jossa otetaan tarkemmin huomioon potilaan yksilöllinen tilanne, esimerkiksi muut sairaudet. 4
5 RESUMÉ Härkönen U, Kiviniemi V, Oravilahti T, Rannanheimo P. Nivolumab i behandling av icke-småcellig lungcancer. Säkerhets- och utvecklingscentret för läkemedelsområdet Fimea. Publikationsserien Fimea utvecklar, utvärderar och informerar 6/ s. ISBN Lungcancer är den cancerform som orsakar mest dödlighet i Finland. Omkring procent av alla lungcancerfall är icke-småcellig cancer (non-small-cell lung cancer, NSCLC). I icke-småcellig lungcancer har man identifierat särskilt två viktiga undergrupper som styr valet av behandling: cancer med skivepitelhistologi och cancer av annan histologi än skivepiteltypen. Nivolumab är ett cancerläkemedel i gruppen PD-1-antikroppar som kan användas exempelvis vid behandling av icke-småcellig lungcancer. En förutsättning för användning är att patienten tidigare behandlats med cytostatika. Forskningsunderlaget på nivolumabs effect vid behandling av icke-småcellig lungcancer baserar sig på två fas III studier. NSCLC av skivepiteltyp: Medianen för totalöverlevnaden (OS) för patienter som behandlats med nivolumab var 3,2 månader längre än för patienter som fått docetaxel (9,2 mån. vs. 6,0 mån.; riskkvot 0,59; 95 % konfidensintervall (KI) 0,44 0,79). Medianen för progressionsfri överlevnaden (PFS) för patienter som behandlats med nivolumab var 0,7 månader längre än för patienter som fått docetaxel (3,5 mån. vs. 2,8 mån.; riskkvot 0,62; 95 % KI 0,47 0,81). Effekten av nivolumabbehandling på totalöverlevnaden och på progressionsfri överlevnaden är likritad oberoende av PD-L1-expressionen i tumören. Nivolumab har en gynnsam biverkningsprofil jämfört med docetaxel. Kostnaderna för nivolumabbehandling av en patient är ungefär euro, om behandlingen ges i 6,1 månader. Om nivolumabbehandling ges till omkring 45 patienter årligen i den andra behandlingslinjen av NSCLC av skivepiteltyp, är budgetinverkan cirka 2,2 miljoner euro jämfört med docetaxel- eller gemcitabinbehandling. NSCLC icke av skivepiteltyp: Medianen för totalöverlevnaden för patienter som behandlats med nivolumab var 2,8 månader längre än för patienter som fått docetaxel (12,2 mån. vs. 9,4 mån., riskkvot 0,72, 95 % KI 0,60 0,88). Medianen för progressionsfri överlevnaden för patienter som behandlats med nivolumab var 1,9 månader kortare än för patienter som fått docetaxel, men skillnaden var inte statistiskt betraktad signifikativ (2,3 mån. vs. 4,2 mån., riskkvot 0,92, 95 % KI 0,77 1,11). Nivolumabs inverkan på totalöverlevnaden och på progressionsfi överlevnaden är gynnsam jämfört med docetaxel endast när nivån av PD-L1- expressionen i tumören är minst 1 procent. Fördröjda effekten av nivolumab ska övervägas innan behandling påbörjas hos patienter med sämre prognostiska faktorer eller aggressiv sjukdom. Nivolumab har en gynnsam biverkningsprofil jämfört med docetaxel. Kostnaderna för nivolumabbehandling av en patient är ungefär euro, om behandlingen ges i 5,8 månader. Om nivolumabbehandling ges till omkring 80 patienter årligen i den andra behandlingslinjen av NSCLC av icke-skivepiteltyp, är budgetinverkan cirka 3,8 miljoner euro jämfört med docetaxelbehandling och cirka 2,5 miljoner euro jämfört med pemetrexedbehandling. Om behandlingen begränsas för cancer av icke-skivepiteltyp endast till PD-L1-positiva tumörer, uppgår antalet patienter årligen till cirka 35. I detta fall är budgetinverkan jämfört med docetaxelbehandling ungefär 1,6 miljoner euro och jämfört med pemetrexedbehandling ungefär 1,1 miljoner euro. Slutsatser: I behandlingen av NSCLC av skivepiteltyp verkar användningen av nivolumab behandlingsmässigt rationell för patienter som motsvarar populationen som ingår i studien. I behandlingen av NSCLC av icke-skivepiteltyp motiveras det behandlingsmässiga mervärdet av nivolumab i regel endast för PD-L1 positiva tumörer. Nivolumabs nuvarande listpris utan rabatter leder dock till höga kostnader per patient i förhållande till den behandlingsmässiga nyttan. Användningen av nivolumab kan också vara motiverad ur en ekonomisk aspekt, om priset på läkemedlet med hjälp av prisförhandlingar kan fås på en skälig nivå. Fimea producerar snabba utvärderingar av nya läkemedel som används i sjukhusmiljö. Syftet med utvärderingen är att samla och producera information om läkemedlens behandlingsmässiga och ekonomiska effekter. De resultat och aspekter som framförs i föreliggande utvärdering ersätter inte en utvärdering som hälso- och sjukvårdspersonal har gjort beträffande en enskild patients behandlingsbeslut i vilken patientens individuella situation, exempelvis övriga sjukdomar, tas mer exakt i beaktande. 5
6 ABSTRACT Härkönen U, Kiviniemi V, Oravilahti T, Rannanheimo P. Nivolumab in the treatment of non-small-cell lung cancer. Finnish Medicines Agency Fimea. Serial Publication Fimea Develops, Assesses and Informs 6/ p. ISBN Lung cancer is the leading cause of cancer death in Finland. About 85 90% of all lung cancers are non-small-cell lung cancers (NSCLC). Two key subtypes of NSCLC have been identified, which affect the choice of treatment: squamous cell and non-squamous-cell cancer. Nivolumab is a PD-1 antibody, which can be used for example as a treatment for NSCLC, provided that the patient has previously received chemotherapy. Evicence on the efficacy of nivolumab in the treatment of squamous-cell and non-quamous-cell NSCLC is based on two phase III clinical trials. Squamous-cell NSCLC: In patients receiving nivolumab, the median overall survival (OS) was 3.2 months longer than in patients receiving docetaxel (9.2 months vs. 6.0 months, hazard ratio 0.59, 95% CI ). The median progression-free survival (PFS) in patients receiving nivolumab was 0.7 months longer than in patients receiving docetaxel (3.5 months vs. 2.8 months, hazard ratio 0.62, 95% CI ). The effect of nivolumab treatment on overall survival and progression-free survival is similar, regardless of the PD- L1 expression of the tumor. Compared to docetaxel, nivolumab has a favourable safety profile in terms of adverse events. The costs of nivolumab treatment for one patient amount to approximately EUR 51,000 if duration of the treatment is 6.1 months. If 45 patients are treated each year, the annual budget impact would be EUR 2.2 million compared to docetaxel or gemcitabine treatment. Non-squamous-cell NSCLC: In patients receiving nivolumab, the median overall survival was 2.8 months longer than in patients receiving docetaxel (12.2 months vs. 9.4 months, hazard ratio 0.72, 95% CI ). The median progression-free survival in patients receiving nivolumab was 1.9 months shorter than in patients receiving docetaxel, but the difference was not statistically significant (2.3 months vs. 4.2 months, hazard ratio 0.92, 95% CI ). The effect of nivolumab treatment on overall survival and progression-free survival is beneficial compared to docetaxel only in cases where the tumour's PD-L1 expression level is at least 1%. Compared to docetaxel, nivolumab has a favourable safety profile in terms of adverse events. However, special consideration should be given to initiation of the treatment in patients with a poor prognosis or an aggressive disease due to the delayed effect of nivolumab observed in clinical trials. The costs of nivolumab treatment for one patient amount to approximately EUR 49,000 if the duration of treatment is 5.8 months. If 80 patients are treated each year, the annual budget impact would be EUR 3.8 million compared to docetaxel and EUR 2.5 million compared to pemetrexed treatment. If the treatment of non-squamous-cell cancers was limited to PD-L1 positive tumours, the number of patients per year would come to about 35. In such a case, the budget impact would be about EUR 1.6 million compared to docetaxel treatment and around EUR 1.1 million compared to pemetrexed treatment. Conclusions: The use of nivolumab in the treatment of squamous-cell NSCLC in patients similar to the study population seems rational from a therapeutic perspective. As a rule, nivolumab provides added therapeutic value in the treatment of non-squamous-cell NSCLC only for patients with a PD-L1 positive tumour. However, the current list price of nivolumab will incur high costs per patient in relation to the therapeutic benefit achieved. From economic perspective, the use of nivolumab could be justified if the price of the medicine can be negotiated to a reasonable level. Fimea produces rapid assessments of new medicines used in hospital environment. The purpose of such an assessment is to review and assess the therapeutic effects and costs of the pharmacotherapy. The results and perspectives presented in this assessment do not substitute the clinical decision made by a health care professional regarding an individual patient's treatment, in which more attention is given to the patient's individual situation, including comorbidities and prior medical history. 6
7 1 JOHDANTO Keuhkosyöpä on eniten kuolleisuutta aiheuttava syöpä Suomessa (Suomen Syöpärekisteri 2016). Monien muiden syöpien elossaoloennuste on parantunut hoitojen kehittymisen myötä, mutta keuhkosyövässä ilmaantuvuuden ja kuolleisuuden välinen suhde on säilynyt luvun lopulta lähtien lähes muuttumattomana (kuvio 1). Suhteellinen elossaololuku keuhkojen tai henkitorven syöpää sairastavilla miehillä on 10 % ja naisilla 15 % viiden vuoden kuluttua diagnoosista. Vuonna 2014 keuhkojen tai henkitorven syöpä todettiin Suomessa henkilöllä, ja näihin sairauksiin kuoli henkilöä. Henkitorven syöpien osuus tautitapauksista on vähäinen, todennäköisesti alle 10 tapausta vuodessa (Honings ym. 2007). henkilöä ilmaantuvuus kuolleisuus Kuvio 1. Vuosittaiset keskimääräiset keuhkosyöpätapauksien ja -kuolemien lukumäärät (ilmaantuvuus ja kuolleisuus) Suomessa vuosina (Suomen Syöpärekisteri 2016). Keuhkosyövän lisäksi lukuihin sisältyy myös henkitorven syöpä (ICD-10-diagnoosikoodit C34 ja C33). Keuhkosyövän diagnostiikka on kehittynyt huomattavasti viimeisen kymmenen vuoden aikana, ja hoito pyritään kohdentamaan mahdollisimman tarkasti kasvaimen ominaisuuksien mukaan. Suurin osa (noin %) kaikista keuhkosyövistä on ei-pienisoluisia (non-smallcell lung cancer, NSCLC) (Reck ym. 2014b). Ei-pienisoluisessa keuhkosyövässä on tunnistettu erityisesti kaksi keskeistä alaryhmää, jotka ohjaavat hoidon valintaa: histologialtaan levyepiteeliperäinen syöpä ja ei-levyepiteeliperäinen syöpä. Suurin osa eilevyepiteeliperäisistä ei-pienisoluisista keuhkosyövistä on adenokarsinoomia (93 %, Borghaei ym. 2015). Joihinkin ei-levyepiteeliperäisen ja erityisesti adenokarsinooman alaryhmiin, kuten kasvaimiin joissa on EGFR-mutaatio 1 tai ALK-uudelleenjärjestymä 2, on jo olemassa kohdennettuja lääkehoitoja (Mali 2013, Travis ym. 2015). Nivolumabi on uusi syöpälääke, joka sai vuonna 2015 myyntiluvan melanooman hoitoon sekä levyepiteeliperäisen ei-pienisoluisen keuhkosyövän hoitoon. Huhtikuussa 2016 käyttöaihe laajentui myös histologialtaan ei-levyepiteeliperäisen ei-pienisoluisen keuhkosyövän sekä munuaissyövän hoitoon. Käytön edellytyksenä ei-pienisoluisen keuhkosyövän hoidossa on, että potilas on aikaisemmin saanut solunsalpaajahoitoa. Tämän arvioinnin tarkoituksena on arvioida nivolumabin hoidollisia ja taloudellisia vaikutuksia ei-pienisoluisen keuhkosyövän hoidossa. Nykykäsityksen mukaan histologialtaan levy- 1 Epidermaalisen kasvutekijän reseptorin (EGFR) aktivoiva mutaatio. Mutaatio ilmenee noin %:ssa adenokarsinoomista. (Lappi-Blanco ym. 2012) 2 ALK: anaplastinen lymfoomakinaasi. ALK-uudelleenjärjestymällä tarkoitetaan sitä, että EML4-geenin alkuosa ja ALKgeenin kinaaasiosa muodostavat uuden fuusioproteiinin (Mali 2013). ALK-uudelleenjärjestymä ilmenee noin 3 8 %:ssa adenokarsinoomista (Lappi-Blanco ym. 2012). 7
8 epiteeliperäinen ja ei-levyepiteeliperäinen ei-pienisoluinen keuhkosyöpä ovat erilaisia tautimuotoja, joten niitä käsitellään tässä arvioinnissa pääasiassa erikseen. Arviointiaiheen määrittely ja rajaus on esitetty tarkemmin taulukossa 1. Taulukko 1. Väestö Arviointiaiheen määrittely ja rajaus. Aikuiset potilaat, joilla on paikallisesti edennyt tai metastasoinut ei-pienisoluinen a) levyepiteeliperäinen keuhkosyöpä ja jotka ovat saaneet aikaisemman solunsalpaajahoidon b) ei-levyepiteeliperäinen keuhkosyöpä ja jotka ovat saaneet aikaisemman solunsalpaajahoidon Alaryhmät: - potilaan ikä - hoitolinja - tupakointi - edeltävä hoito - kasvaimen EGFR-, ALK- ja KRAS-status - kasvaimen PD-L1-ilmentyminen Arvioitava lääkehoito Nivolumabi Vertailuhoito a) levyepiteeliperäinen NSCLC - dosetakseli - gemsitabiini - vinorelbiini - erlotinibi b) ei-levyepiteeliperäinen NSCLC - pemetreksedi - dosetakseli - gemsitabiini - vinorelbiini - EGFR-tyrosiinikinaasi-inhibiittori (afatinibi, erlotinibi gefitinibi,) EGFRpositiivisille kasvaimille - ALK-tyrosiinikinaasi-inhibiittori (kritsotinibi tai seritinibi) kasvaimille, joissa on ALK-uudelleenjärjestymä - nintedanibi + dosetakseli adenokarsinooma-nsclc:n hoitoon Lopputulokset Kokonaiselossaoloaika (OS) Elossaoloaika ennen taudin etenemistä (PFS) Hoidon haittavaikutukset Elämänlaatu Kustannukset NSCLC: ei-pienisoluinen keuhkosyöpä; EGFR: epidermal growth factor receptor; ALK: anaplastic lymphoma kinase; KRAS: Kirsten rat sarcoma viral oncogene homolog 8
9 2 ARVIOITAVAN LÄÄKEHOIDON JA HOITOVAIHTOEHTOJEN KUVAUS 2.1 Mikä arvioitava lääke on ja mihin sitä käytetään? Nivolumabi on monoklonaalinen vasta-aine, joka sitoutuu T-solujen PD-1- eli programmed death-1 -reseptoreihin. PD-1-reseptorin esto lisää T-solujen aktiivisuutta, jotta elimistön oma puolustusmekanismi voisi tuhota syöpäsoluja. Nivolumabi sai EU-alueella myyntiluvan vuonna Sen käyttöaiheita aikuisilla potilailla ovat - edenneen melanooman hoito - edenneen munuaiskarsinooman hoito aiemman hoidon jälkeen - paikallisesti edenneen tai etäpesäkkeisen ei-pienisoluisen keuhkosyövän hoito potilailla, jotka ovat saaneet aiempaa solunsalpaajahoitoa Nivolumabin suositeltu hoitoannos on 3 mg painokiloa kohden laskimonsisäisesti 60 minuutin infuusiona 2 viikon välein. Nivolumabihoitoa jatketaan niin kauan kuin siitä todetaan olevan kliinistä hyötyä tai kunnes potilas ei enää siedä sitä. (Valmisteyhteenveto) 2.2 Mitä hoitovaihtoehtoja arvioitavalle lääkkeelle on jo käytössä? Eurooppalaisen onkologijärjestön (ESMO) mukaan toisen linjan hoitoa tulisi tarjota potilaille, joiden NSCLC on edennyt ensimmäisen linjan kemoterapian jälkeen ja joiden suorituskyky on hyvä (Reck ym. 2014b). Taudin eteneminen tulee varmistaa kliinisesti tai radiologisesti. Toisen linjan hoitovaihtoehtoja levyepiteeliperäisen ja ei-levyepiteeliperäisen NSCLC:n hoidossa on koottu taulukkoon 2. Taulukon tiedot on koottu ESMO:n suosituksesta sekä kliinisen asiantuntijan arvion perusteella suomalaiset hoitokäytännöt huomioiden. Taulukko 2. Lääkehoitovaihtoehdot levyepiteeliperäisen ja ei-levyepiteeliperäisen eipienisoluisen keuhkosyövän toisen linjan hoidossa. Levyepiteeliperäinen NSCLC Ei-levyepiteeliperäinen NSCLC dosetakseli gemsitabiini vinorelbiini erlotinibi dosetakseli pemetreksedi gemsitabiini vinorelbiini EGFR-tyrosiinikinaasi-inhibiittori (EGFR-TKI) potilaille, joiden kasvaimessa on EGFR-mutaatio ja jotka eivät ole aiemmin saaneet EGFR-TKI-hoitoa (afatinibi, erlotinibi, gefitinibi) kritsotinibi potilaille, joiden kasvaimessa on ALKuudelleenjärjestymä ja jotka eivät aiemmin ole saaneet kritsotinibi-hoitoa seritinibi potilaille, joiden kasvaimessa on ALKuudelleenjärjestymä ja joita on aiemmin hoidettu kritsotinibillä. Seritinibin käyttö on toistaiseksi ollut Suomessa vähäistä, koska sillä ei ole Kela-korvattavuutta. nintedanibi yhdessä dosetakselin kanssa histologialtaan adenokarsinoomatyyppisen NSCLC:n hoitoon. Nintedanibin käyttö on toistaiseksi ollut Suomessa vähäistä, koska sillä ei ole Kela-korvattavuutta NSCLC:n hoitoon. NSCLC: ei-pienisoluinen keuhkosyöpä; EGFR: epidermal growth factor receptor; ALK: anaplastic lymphoma kinase Ensilinjan hoidossa kemoterapian kesto on rajattu neljään tai enintään kuuteen hoitojaksoon (Reck ym. 2014b). Kliinisen asiantuntijan arvion mukaan noin viidennes potilaista ei saa ensilinjan sytostaattihoitoa edenneeseen keuhkosyöpään lähinnä huonon suorituskyvyn takia. 9
10 Samoin vain osa potilasta, arviolta noin puolet, saa toisen linjan aktiivihoidon. Huonon suorituskyvyn potilaille on palliatiivinen hoitolinja. Toisen linjan hoidossa ESMO suosittelee hoidon jatkamista, mikäli tauti pysyy hoidon aikana hallinnassa ja haittavaikutukset ovat siedettävissä (Reck ym. 2014b). Nivolumabin lisäksi ei-pienisoluisen keuhkosyövän toisen linjan hoitoon on lähiaikoina tullut tai mahdollisesti tulossa myös muita uusia lääkkeitä. Esimerkiksi ramusirumabin käyttöaihetta laajennettiin tammikuussa 2016 kattamaan myös ei-pienisoluisen keuhkosyövän hoito. Ramusirumabi on tarkoitettu käytettäväksi yhdessä dosetakselin kanssa potilaille, joilla on paikallisesti levinnyt tai metastaattinen NSCLC ja joiden tauti on edennyt aiemman platinapohjaisen solunsalpaajahoidon jälkeen (ramusirumabin valmisteyhteenveto). Yhdysvalloissa pembrolitsumabi on hyväksytty ei-pienisoluisen keuhkosyövän hoitoon, kun tauti on edennyt platinapohjaisen kemoterapian aikana tai jälkeen, ja kasvain on PD-L1-positiivinen (FDA 2015). 2.3 Miten arvioitava lääke eroaa nykykäytössä olevista hoitovaihtoehdoista? Nykykäytössä olevat hoitovaihtoehdot kuten solunsalpaajat tai muuten syöpäsolujen kasvuun vaikuttavat lääkeaineet, vaikuttavat suoraan syöpäsoluun. Nivolumabin vaikutusmekanismi poikkeaa näistä huomattavasti, koska nivolumabi lisää immuunijärjestelmän aktiivisuutta ja herkkyyttä reagoida syöpäsoluihin. Immuunivasteen muuntajilla (kuten esimerkiksi nivolumabilla) hoitovaste voi tulla esiin hitaammin kuin muilla hoitovaihtoehdoilla. 10
11 3 KLIININEN VAIKUTTAVUUS JA TURVALLISUUS 3.1 Missä tutkimuksissa arvioitavan lääkkeen vaikutuksia on arvioitu? Kirjallisuushaun 3 avulla etsittiin satunnaistettuja faasin III kontrolloituja tutkimuksia, joissa tarkastellaan nivolumabin vaikutuksia keuhkosyövän hoidossa. Haun tuloksena tunnistettiin kaksi tutkimusta, CheckMate 017 (Brahmer ym. 2015) ja CheckMate 057 (Borghaei ym. 2015), joista ensin mainittu käsittelee levyepiteeliperäisen NSCLC:n hoitoa ja viimeksi mainittu ei-levyepiteeliperäisen NSCLC:n hoitoa. Näitä tutkimuksia on kuvattu tarkemmin alaluvuissa ja Levyepiteeliperäinen NSCLC: CheckMate 017 -tutkimus CheckMate 017 -tutkimuksessa oli mukana 272 potilasta, joilla oli uusiutunut levinneisyysasteen IIIB tai IV levyepiteeliperäinen NSCLC. Potilaat olivat aiemmin saaneet platinapohjaisen hoidon, ja lisäksi sallittiin aiempi ylläpitohoito esimerkiksi tyrosiinikinaasi-inhibiittorilla. Potilaiden mediaani-ikä oli 63 vuotta (vaihteluväli vuotta), ja kaikki olivat hyväkuntoisia (ECOG 0 1). 11 % potilaista oli 75-vuotiaita tai vanhempia. Potilaat satunnaistettiin saamaan nivolumabia 3 mg/kg kahden viikon välein (n = 135) tai dosetakselia 75 mg/m 2 kolmen viikon välein (n = 137). Molemmat lääkkeet annosteltiin suonensisäisesti. Hoitoa jatkettiin taudin etenemiseen saakka tai kunnes hoito keskeytyi haittavaikutusten vuoksi tai muusta syystä. Hoidon keston mediaani oli nivolumabiryhmässä 8 annosta (vaihteluväli 1 48) ja dosetakseliryhmässä 3 annosta (vaihteluväli 1 29). Annosmäärien keskiarvot olivat vastaavasti 13,2 ja 4,3 (myyntiluvan haltijan toimittama tieto). Nivolumabiryhmässä hoidon jatkaminen taudin etenemisen jälkeen oli mahdollista tutkijan harkinnan mukaan, mikäli protokollassa määritellyt kriteerit täyttyivät. 21 % potilaista (n = 28) sai nivolumabihoitoa vielä taudin etenemisen jälkeen. Heillä hoidon keskimääräinen kesto oli 7,9 kuukautta (vaihteluväli 1,1 21,2 kuukautta, ja kahdella potilaalla hoito jatkui edelleen tai he olivat edelleen elossa). Hoidon kesto oli keskimäärin 5,0 kuukautta ennen progressiota ja 2,9 kuukautta progression jälkeen. Tutkimuslääkkeen keskeyttämisen jälkeen 36 % (n = 49) nivolumabiryhmän potilaista ja 30 % (n = 41) dosetakseliryhmän potilaista sai jatkohoitona vähintään yhtä systeemistä syöpähoitoa. Nivolumabiryhmän potilailla jatkohoito oli useimmiten dosetakseli (n = 32), antimetaboliitti (n = 16) tai platina-valmiste (n = 11). Dosetakseliryhmän potilailla jatkohoito oli useimmiten antimetaboliitti (n = 22), platina-valmiste (n = 12) tai vinka-alkaloidi (n = 9). CheckMate 017 -tutkimuksen ensisijainen tulosmuuttuja oli kokonaiselossaoloaika (OS) Ei-levyepiteeliperäinen NSCLC: CheckMate 057 -tutkimus CheckMate 057 -tutkimuksessa (Borghaei ym. 2015) oli mukana 582 potilasta, joilla oli uusiutunut levinneisyysasteen IIIB tai IV ei-levyepiteeliperäinen NSCLC. Valtaosalla potilaista (93 %) kasvaimen histologia oli adenokarsinooma. Potilaat olivat aiemmin saaneet platinapohjaista kahden sytostaatin yhdistelmähoitoa eli doublet-kemoterapiaa. Mikäli kasvaimessa oli EGFR-mutaatio tai ALK-uudelleenjärjestymä, myös aikaisempi tyrosiinikinaasiinhibiittorihoito sallittiin. Lisäksi ylläpitohoito pemetreksedillä, bevasitsumabilla tai erlotinibillä sallittiin. Potilaiden mediaani-ikä oli 62 vuotta (vaihteluväli vuotta), ja kaikki olivat hyväkuntoisia (ECOG 0 1). 7 % potilaista oli 75-vuotiaita tai vanhempia. Potilaat satunnaistettiin saamaan nivolumabia 3 mg/kg kahden viikon välein (n = 292) tai dosetakselia 75 mg/m 2 kolmen 3 PubMed-haku : ["nivolumab" AND "lung cancer" AND "randomized controlled trial"]. Haussa tunnistettiin yhteensä neljä viitettä. 11
12 viikon välein (n = 290). Molemmat lääkkeet annosteltiin suonensisäisesti. Hoitoa jatkettiin taudin etenemiseen saakka tai kunnes hoito keskeytyi haittavaikutusten vuoksi tai muusta syystä. Hoidon keston mediaani oli nivolumabiryhmässä 6 annosta (vaihteluväli 1 52) ja dosetakseliryhmässä 4 annosta (vaihteluväli 1 23). Annosmäärien keskiarvot olivat vastaavasti 12,6 ja 5,5 (myyntiluvan haltijan toimittama tieto). Nivolumabiryhmässä hoidon jatkaminen taudin etenemisen jälkeen oli mahdollista, mikäli potilas tutkijan arvion mukaan hyötyi hoidosta ja haittavaikutukset olivat hyväksyttävällä tasolla. 24 % potilaista (n = 71) sai nivolumabihoitoa vielä taudin etenemisen jälkeen. Heillä hoidon keskimääräinen kesto oli 8,0 kuukautta (vaihteluväli 1,3 23,3 kuukautta, ja 10 potilaalla hoito jatkui edelleen tai he olivat edelleen elossa). Hoidon kesto oli keskimäärin 5,2 kuukautta ennen progressiota ja 2,8 kuukautta progression jälkeen. Tutkimuslääkkeen keskeyttämisen jälkeen 42 % (n = 123) nivolumabiryhmän potilaista ja 50 % (n = 144) dosetakseliryhmän potilaista sai jatkohoitona vähintään yhtä systeemistä syöpähoitoa. Nivolumabiryhmän potilailla jatkohoito oli useimmiten dosetakseli (n = 67), antimetaboliitti (n = 49) tai platina-valmiste (n = 24). Dosektakseliryhmän potilailla jatkohoito oli useimmiten antimetaboliitti (n = 78), erlotinibi (n = 50) tai vinka-alkaloidi (n = 29). CheckMate 057 -tutkimuksen ensisijainen tulosmuuttuja oli kokonaiselossaoloaika (OS). 3.2 Mitä tutkimuksia arvioitavan lääkkeen vaikutuksista on vielä meneillään tai julkaisematta? CheckMate 017- ja CheckMate 057 -tutkimusten lisäksi Clinical Trials -tietokannasta 4 tunnistettiin kuusi meneillään olevaa faasin III tutkimusta, joissa tarkastellaan nivolumabin käyttöä keuhkosyövän hoidossa. Näistä tutkimuksista kolme rajautuu ei-pienisoluisen keuhkosyövän hoitoon (CheckMate 026, CheckMate 227, CheckMate 153), kaksi pienisoluisen keuhkosyövän hoitoon (CheckMate 331 ja CheckMate 451), ja yksi levyepiteeliperäisen syövän hoitoon (Lung-MAP). Näitä tutkimuksia on kuvattu tarkemmin liitteessä 1. Ei-pienisoluisen syövän meneillään olevista tutkimuksista CheckMate 026 ja CheckMate 227 käsittelevät ensimmäisen linjan hoitoa, ja CheckMate 153 käsittelee toisen tai myöhemmän linjan hoitoa. CheckMate 026 -tutkimus rajautuu vain PD-L1-positiivisiin kasvaimiin, ja CheckMate 227 -tutkimuksessa on mukana myös tutkimushaaroja, jossa potilaat saavat nivolumabia yhdistettynä muihin lääkkeisiin (ipilimumabi tai platinapohjainen doubletkemoterapia). Keuhkosyövän lisäksi nivolumabin käyttöä tutkitaan myös monien muiden syöpien hoidossa. Faasin III tutkimuksia on meneillään esimerkiksi seuraaviin sairauksiin liittyen: melanooma, glioblastooma, pään ja kaulan levyepiteelikarsinooma, munuaissyöpä, maksasyöpä sekä virtsateiden syöpä. (Härkönen ym. 2016) 3.3 Mikä on arvioitavan lääkkeen vaikutus kokonaiselossaoloaikaan sen hoitovaihtoehtoihin verrattuna? Levyepiteeliperäinen NSCLC CheckMate 017 -tutkimuksessa kokonaiselossaoloajan mediaani oli nivolumabihoitoa saaneilla potilailla 3,2 kuukautta pidempi kuin dosetakseliryhmän potilailla (9,2 kk vs. 6,0 kk; hasardisuhde 0,59; 95 %:n LV 0,44 0,79). 12 kuukauden elossaolo-osuus oli nivolumabiryhmän potilailla 42 % ja dosetakseliryhmän potilailla 24 % (riskisuhde 0,76; 95 %:n LV 0,64 0,91). Vastaavasti 24 kuukauden elossaolo-osuudet olivat 23 % ja 8 % (hasardisuhde 0,62; 95 %:n LV 0,47 0,80) (BMS 2016). CheckMate 017 -tutkimuksen keskeiset tulokset on esitetty liitteessä Ei-levyepiteeliperäinen NSCLC CheckMate 057 -tutkimuksessa kokonaiselossaoloajan mediaani oli nivolumabihoitoa saaneilla potilailla 2,8 kuukautta pidempi kuin dosetakseliryhmän potilailla (12,2 kk vs. 9,4 kk, hasardisuhde 0,72; 95 %:n LV 0,60 0,88). 12 kuukauden elossaolo-osuus oli nivolumabiryhmän potilailla 51 % ja dosetakseliryhmän potilailla 39 % (riskisuhde 0,80; 95 %:n LV 0,69 0,93). Vastaavasti 24 kuukauden elossaolo-osuudet olivat 29 % ja 16 % (hasardisuhde 4 Clinical Trials -haku : [("nivolumab" OR BMS ) AND "lung cancer" Interventional Studies Phase 3]. Kaksi tutkimusta (NCT ja NCT ) hylättiin, koska potilaiden rekrytointi ei niissä ole vielä alkanut. 12
13 0,75; 95 %:n LV 0,63 0,91) (BMS 2016). CheckMate 057 -tutkimuksen keskeiset tulokset on esitetty liitteessä Mikä on arvioitavan lääkkeen vaikutus tautitapahtumien ilmaantumiseen, hoitovasteeseen ja taudin etenemiseen hoitovaihtoehtoihin verrattuna? Levyepiteeliperäinen NSCLC CheckMate 017 -tutkimuksessa elossaoloajan mediaani ennen taudin etenemistä (PFS) oli nivolumabihoitoa saaneilla potilailla 0,7 kuukautta pidempi kuin dosetakseliryhmän potilailla (3,5 kk vs. 2,8 kk; hasardisuhde 0,62; 95 %:n LV 0,47 0,81). (Liite 2) Objektiivisen hoitovasteen saavutti 20 % nivolumabiryhmän potilaista ja 9 % dosetakseliryhmän potilaista (riskisuhde 0,88, 95 %:n LV 0,80 0,97) (liite 2). Hoitovasteen keston mediaania ei ole CheckMate 017 -tutkimuksen nivolumabiryhmässä vielä saavutettu, dosetakseliryhmässä se oli 8,4 kuukautta. Hoitovaste arvioitiin RECIST 1.1 -kriteeristön 5 mukaisesti Ei-levyepiteeliperäinen NSCLC CheckMate 057 -tutkimuksessa elossaoloajan mediaani ennen taudin etenemistä oli nivolumabihoitoa saaneilla potilailla 1,9 kuukautta lyhyempi kuin dosetakseliryhmän potilailla, mutta ero ei ollut tilastollisesti merkitsevä (2,3 kk vs. 4,2 kk; hasardisuhde 0,92; 95 %:n LV 0,77 1,11). (Liite 2) Objektiivisen hoitovasteen saavutti 19 % nivolumabiryhmän potilaista ja 12 % dosetakseliryhmän potilaista (riskisuhde 0,92; 95 %:n LV 0,86 0,99) (liite 2). Hoitovasteen keston mediaani oli nivolumabiryhmässä 17,2 kuukautta (vaihteluväli 1,8 22,6+) ja dosetakseliryhmässä 5,6 kuukautta (vaihteluväli 1,2+ 15,2+). Hoitovaste arvioitiin RECIST kriteeristön mukaisesti. 3.5 Mikä on arvioitavan lääkkeen vaikutus potilaiden raportoimiin lopputuloksiin hoitovaihtoehtoihin verrattuna? CheckMate 017- ja CheckMate 057 -tutkimuksista ei ole vielä julkaistu potilaiden raportoimia lopputuloksia (esimerkiksi elämänlaatu). Levyepiteeliperäisen syövän osalta myyntiluvan haltija toimitti alustavia oirekyselyn tuloksia CheckMate 017 -tutkimuksesta. Potilaiden raportoimia oireita arvioitiin LCSS-mittarilla (Lung Cancer Symptom Scale). Tulosten perusteella on havaittavissa viitteitä siitä, että nivolumabihoito voi vähentää oireita lähtötilanteeseen verrattuna. Muutosten kliininen merkitys ja vaikutuksen suuruus voivat vaihdella mittaushetkestä riippuen. Dosetakselihoidossa vastaavia vaikutuksia LCSS-mittarilla ei ole havaittu. Tulokset perustuvat kuitenkin vain pieneen ja ajan suhteen vähenevään potilasmäärään, mikä rajoittaa selkeiden johtopäätösten tekemistä. 3.6 Mikä on arvioitavan lääkkeen vaikutus korvikelopputuloksiin hoitovaihtoehtoihin verrattuna? CheckMate 017- ja CheckMate 057 -tutkimuksia koskevissa julkaisuissa ei toistaiseksi ole raportoitu korvikemuuttujia. 3.7 Onko hoidon vaikutus erilainen eri potilasryhmissä? Levyepiteeliperäinen NSCLC CheckMate 017 -tutkimuksessa nivolumabihoidon vaikutus kokonaiselossaoloaikaan ja elossaoloaikaan ennen taudin etenemistä on samansuuntainen kasvaimen PD-L1- ilmentymisestä riippumatta. Tupakoimattomia (n = 17), yli 74-vuotiaita (n = 29) sekä Yhdysvaltojen/Kanadan/Euroopan ulkopuolella asuvia henkilöitä (n = 31) oli tutkimuspopulaatiossa niin vähän, ettei näiden alaryhmien osalta ole mahdollista tehdä johtopäätöksiä. Muissa ennalta määritellyissä alaryhmäanalyyseissä tulokset olivat samansuuntaisia, eli nivolumabin 5 Response Evaluation Criteria in Solid Tumors, version
14 vaikutus kokonaiselossaoloaikaan sekä elossaoloaikaan ennen taudin etenemistä oli johdonmukaisesti dosetakselin vaikutusta suotuisampi Ei-levyepiteeliperäinen NSCLC Potilaan iällä, sukupuolella, ECOG 0 tai 1 -suorituskyvyllä tai aiemmalla ylläpitohoidolla ei näyttäisi CheckMate 057 -tutkimuksen perusteella olevan vaikutusta nivolumabihoidon tehoon. Kasvaimia, joissa on ALK-uudelleenjärjestymä, oli tutkimusaineistossa oli niin vähän (4 %, n = 21), ettei johtopäätösten tekeminen tämän alaryhmän osalta ole mahdollista. Myöskään kasvaimen EGFR- tai KRAS-mutaatiostatukseen liittyvien alaryhmäanalyysien perusteella ei ole mahdollista tehdä yksiselitteisiä johtopäätöksiä siitä, että hoidon teho olisi erilainen mutaatiostatuksesta riippuen. Alla on esitetty tulokset muista arviointiaiheen määrittelyn (taulukko 1) mukaisista alaryhmäanalyyseistä. Hoitolinja CheckMate 057 -tutkimuksessa potilaista 88 % (n = 515) sai toisen linjan hoitoa ja 11 % (n = 66) sai kolmannen linjan hoitoa. Ennalta määriteltyjen alaryhmäanalyysien tulokset antavat viitteitä siitä, että kolmannen hoitolinjan potilailla nivolumabihoidon hyödyt dosetakselihoitoon verrattuna jäävät vähäisemmiksi, tai dosetakselihoidolla saavutetaan paremmat hoitotulokset. Kolmannen hoitolinjan potilailla PFS:n hasardisuhde oli 1,70 (95 %:n LV 1,00 2,90) ja kokonaiselossaoloajan hasardisuhde 1,34 (95 %:n LV 0,73 2,43). Johtopäätösten tekemistä rajoittaa kuitenkin kolmannen hoitolinjan vähäinen potilasmäärä, jonka vuoksi näihin havaintoihin tulee suhtautua varauksin. Potilaan tupakointistatus CheckMate 057 -tutkimuksen potilaista 79 % (n = 458) oli nykyisiä tai entisiä tupakoitsijoita, 20 % (n = 118) ei ollut koskaan tupakoinut ja 1 %:n (n = 6) tupakointistatus oli tuntematon. Elossaoloaika ennen taudin etenemistä vaihteli tupakointistatuksen mukaan siten, että nivolumabihoidon suhteellinen hyöty dosetakseliin verrattuna oli suurempi nykyisillä ja entisillä tupakoitsijoilla (hasardisuhde 0,83; 95 %:n LV 0,67 1,01) kuin tupakoimattomilla henkilöillä (hasardisuhde 1,39; 0,90 2,13). Kokonaiselossaoloajan hasardisuhde nykyisillä ja entisillä tupakoitsijoilla oli 0,70 (95 %:n LV 0,56 0,86) ja tupakoimattomilla 1,02 (95 %:n LV 0,64 1,61). Tupakoinnin määrää ei tutkimuksessa raportoitu. Tupakointi näyttää jossain määrin liittyvän nivolumabille suotuisampaan hoitotulokseen, mutta tulosten perusteella ei ole mahdollista tehdä yksiselitteisiä johtopäätöksiä tupakoinnin vaikutuksesta nivolumabihoidon tehoon. Kasvaimen PD-L1-ilmentymisen taso CheckMate 057 -tutkimuksen potilaista 36 %:lla (n = 209) kasvaimen PD-L1-ilmentymisen taso oli alle 1 % ja 22 %:lla (n = 126) tason määrittäminen ei ollut mahdollista. 42 %:lla (n = 246) PD-L1-ilmentymisen taso oli vähintään 1 %, 31 %:lla (n = 181) vähintään 5 % ja 28 %:lla (n = 165) vähintään 10 %. (Taulukko 3) Ennalta määriteltyjen alaryhmäanalyysien tulokset osoittavat, että nivolumabin tuoma lisähyöty kokonaiselossaoloaikaan sekä elossaoloaikaan ennen taudin etenemistä on voimakkaasti riippuvainen kasvaimen PD-L1-ilmentymisen tasosta (taulukko 3). Nivolumabin vaikutus kokonaiselossaoloaikaan sekä elossaoloaikaan ennen taudin etenemistä on dosetakseliin verrattuna suotuisa vain silloin, kun kasvaimen PD-L1-ilmentymisen taso on vähintään 1 %. Myös kokonaiselossaoloajan hasardisuhteet kahden vuoden seuranta-ajalta viittaavat samanlaiseen johtopäätökseen (BMS 2016). 14
15 Taulukko 3. OS 1 % Kokonaiselossaoloaika (OS) ja elossaoloaika ennen taudin etenemistä (PFS) ei-levyepiteeliperäisen NSCLC:n hoidossa kasvaimen PD-L1- ilmentymistason mukaan. (Borghaei ym. 2015) PD-L1-ilmentymisen taso n (%) < 1 % 246 (42) 209 (36) OS-mediaani (kk) Nivolumabi 17,2 10,4 OS-mediaani (kk) Dosetakseli 9,0 10,1 Hasardisuhde (95 % LV) 0,59 (0,43 0,82) 0,90 (0,66 1,24) 5 % 181 (31) 18,2 8,1 0,43 (0,30 0,63) < 5 % 274 (47) 9,7 10,1 1,01 (0,77 1,34) 10 % 165 (28) 19,4 8,0 0,40 (0,26 0,59) < 10 % 290 (50) 9,9 10,3 1,00 (0,76 1,31) Ei määritelty 126 (22) N/A N/A 0,91 (0,61 1,35) PD-L1-ilmentymisen taso n (%) PFS-mediaani (kk) Nivolumabi PFS-mediaani (kk) Dosetakseli Hasardisuhde (95 % LV) PFS 1 % 246 (42) 4,2 4,5 0,70 (0,53 0,94) < 1 % 209 (36) 2,1 3,6 1,19 (0,88 1,61) 5 % 181 (31) 5,0 3,8 0,54 (0,39 0,76) < 5 % 274 (47) 2,1 4,2 1,31 (1,01 1,71) 10 % 165 (28) 5,0 3,7 0,52 (0,37 0,75) < 10 % 290 (50) 2,1 4,2 1,24 (0,96 1,61) Ei määritelty 126 (22) N/A N/A 1,06 (0,73 1,56) NSCLC: ei-pienisoluinen keuhkosyöpä; LV: luottamusväli; N/A: tieto ei käytettävissä 3.8 Voiko nivolumabin vaikuttavuutta verrata epäsuorasti muihin vertailuhoitoihin? Menetelmät Koska nivolumabia ei ole suoraan verrattu kaikkiin sen hoitovaihtoehtoihin, Fimea selvitti, onko mahdollista arvioida hoitovaihtoehtojen suhteellista tehoa epäsuorasti dosetakselin kautta. Ensin tehtiin kirjallisuushaku, jonka tavoitteena oli tunnistaa ne faasin III satunnaistetut kontrolloidut tutkimukset, joissa dosetakselia on verrattu afatinibiin, erlotinibiin, gefitinibiin, gemsitabiiniin, kritsotinibiin, nintedanibin ja dosetakselin yhdistelmähoitoon, pemetreksediin, seritinibiin tai vinorelbiiniin. Kirjallisuuskatsaus ja siinä käytetyt kelpoisuuskriteerit on kuvattu tarkemmin liitteessä 3. Epäsuorat vertailut tehtiin EUnetHTA-verkoston suosituksen mukaisesti Bucherin menetelmää noudattaen (Bucher ym. 1997, EUnetHTA 2015). Vertailuissa käytettiin lopputulosmuuttujana kokonaiselossaoloaikaa, joka oli ensisijainen tulosmuuttuja CheckMate 017- ja CheckMate 057 -tutkimuksissa Epäsuorassa vertailussa mukana olevat tutkimukset Kirjallisuuskatsauksessa tunnistettiin kaksi tutkimusta (LUME-Lung 1 ja TAILOR), jotka olivat riittävän samankaltaisia CheckMate 017- ja CheckMate 057 -tutkimusten kanssa. Nämä tutkimukset mahdollistivat epäsuoran vertailun nivolumabin ja erlotinibin välillä (levyepiteeliperäinen ja ei-levyepiteeliperäinen NSCLC) sekä ei-levyepiteeperäisen taudin osalta myös nivolumabin ja nintedanibi-dosetakseli-yhdistelmähoidon välillä. Tutkimuspopulaatiot on kuvattu tarkemmin liitteessä 3. TAILOR-tutkimus TAILOR-tutkimuksen (Garassino ym. 2013) aineisto on kerätty italialaisista sairaaloista. Tutkimukseen otettiin mukaan 222 potilasta, joilla oli EGFR-villityypin NSCLC ja joiden tauti oli edennyt platinapohjaisen kemoterapian jälkeen. Aiempaa hoitoa taksaaneilla tai EGFRtyrosiinikinaasi-inhibiittoreilla ei sallittu. Potilaat satunnaistettiin saamaan joko erlotinibiä (n = 109) tai dosetakselia (n = 110). Erlotinibin annos oli 150 mg päivässä ja dosetakselin 75 mg/m 2 kolmen viikon välein tai 35 mg/m 2 neljän viikon pituisen syklin päivinä 1, 8 ja 15. Dosetakseliryhmän tuloksia ei eritelty annosteluskeeman mukaan. 15
16 Tutkimuspopulaatioissa oli pieniä eroja CheckMate 017-, CheckMate 057- ja TAILORtutkimusten välillä (liite 3). Lisäksi hoitoprotokollan osalta on huomioitava, että osa TAILORtutkimuksen dosetakseliryhmän potilaista sai dosetakselia neljän viikon pituisina sykleinä (annostelupäivät 1, 8 ja 15), mikä poikkeaa suomalaisesta hoitokäytännöstä sekä dosetakselin annostelusta CheckMate-tutkimuksissa. CheckMate-tutkimuksissa sallittiin aiempi EGFR-tyrosiinikinaasi-inhibiittorihoito, mutta TAILOR-tutkimuksessa tämä oli kielletty. Epäsuoran vertailun estimaatit on arvioitu alaryhmäanalyyseistä, joissa oli mukana vain EGFR-villityypin kasvaimet ja joiden histologia oli levyepiteelisyöpä tai adenokarsinooma. TAILOR-tutkimuksessa EGFR-villityypin levyepiteelisyöpiä oli 54 ja adenokarsinoomia 152. CheckMate 017 -tutkimuksessa kasvaimen EGFR-statusta ei erikseen raportoitu, joten oletuksena oli, että kaikki levyepiteeliperäiset kasvaimet (n = 272) olivat EGFR-villityypin kasvaimia. CheckMate 057 -tutkimuksessa EGFR-villityypin kasvaimia oli 340, joista mahdollisesti osa oli histologialtaan muita kuin adenokarsinoomia (tutkimuksen kokonaispopulaatiosta 7 %:lla (n = 41) histologia oli muu kuin adenokarsinooma). LUME-Lung 1 -tutkimus Monikansallisessa LUME-Lung 1 -tutkimuksessa (Reck ym. 2014a) oli mukana potilasta, jotka olivat saaneet edenneeseen ei-pienisoluiseen keuhkosyöpään yhden aikaisemman kemoterapiahoidon (96 % potilaista oli saanut platinapohjaisen hoidon). Potilaat satunnaistettiin saamaan joko nintedanibiä ja dosetakselia (n = 655) tai lumetta ja dosetakselia (n = 659). Dosetakselin annos oli 75 mg/m 2 suonensisäisesti kolmen viikon pituisen hoitosyklin ensimmäisenä päivänä ja nintedanibiä annosteltiin 200 mg kahdesti päivässä suun kautta päivinä Nintedanibin ja dosetakselin yhdistelmähoito on tarkoitettu vain sellaisen NSCLC:n hoitoon, jonka histologia on adenokarsinooma. Näin ollen vertailu tehtiin CheckMate 057- ja LUME- Lung 1 -tutkimusten välillä. LUME-Lung 1- ja Checkmate 057-tutkimuksen populaatiot olivat lähes yhteneväiset kasvaimen histologista jakaumaa lukuun ottamatta (liite 3). CheckMate 057 -tutkimuksessa sallittiin aikaisempi tyrosiinikinaaasi-inhibiittorihoito, mutta LUME-Lung 1 -tutkimuksessa aiempi dosetakselihoito sekä VEGF-inhibiittorihoito bevasitsumabia lukuun ottamatta oli kielletty. Epäsuoran vertailun estimaatit on arvioitu alaryhmäanalyyseista, joissa oli mukana vain sellaiset kasvaimet, joiden histologia on adenokarsinooma (CheckMate 057 -tutkimuksessa n = 541 ja LUME-Lung 1 -tutkimuksessa n = 658) Epäsuorien vertailujen tulokset Epäsuorien vertailujen keskeiset tulokset on listattu alla ja lisäksi niitä on havainnollistettu kuvioissa 2 ja 3. - Nivolumabin ja erlotinibin välisessä epäsuorassa vertailussa havaittiin viitteitä siitä, että nivolumabilla voi olla erlotinibia suotuisampi vaikutus kokonaiselossaoloaikaan potilailla, joilla on EGFR-villityypin levyepiteelisyöpä. Tilastollisessa mielessä vaikutusta ei kuitenkaan voitu osoittaa johtuen erityisesti erlotinibin ja dosetakselin välisen vertailun pienestä potilasmäärästä (n = 54) ja tähän liittyvästä estimaatin epätarkkuudesta. - Nivolumabin ja erlotinibin välisessä epäsuorassa vertailussa nivolumabilla oli erlotinibiin verrattuna suotuisa vaikutus kokonaiselossaoloaikaan potilailla, joilla oli EGFR-villityypin adenokarsinooma. - Nivolumabin ja nintedanibi-dosetakseli-yhdisetelmähoidon välisessä epäsuorassa vertailussa ei todettu eroa kokonaiselossaoloajassa potilailla, joiden kasvaimen histologia oli adenokarsinooma. 16
17 Kuvio 2. Nivolumabin ja erlotinibin välinen epäsuora vertailu potilailla, joilla on EGFR-villityypin levyepiteeliperäinen syöpä. Kuviossa on esitetty kokonaiselossaoloajan hasardisuhteet (HR) ja niiden luottamusvälit (LV). EGFR-villityypin adenokarsinooma* Nivolumabi Nivolumabi Epäsuora vertailu (nivol. vs. erlot.) HR (95 % LV) = 0,44 (0,29 0,68) Epäsuora vertailu (nivol. vs. nint.) HR (95 % LV) = 0,94 (0,72 1,23) Erlotinibi CheckMate 057 (nivol. vs. doset.) N = 340 HR (95 % LV) = 0,66 (0,51 0,86) CheckMate 057 (nivol. vs. doset.) N = 541 HR (95 % LV) = 0,78 (0,64 0,96) Nintedanibi + dosetaksli TAILOR (erlot. vs. doset.) N = 152 HR (95 % LV) = 1,49 (1,05 2,08) LUME-Lung 1 (nint. vs. doset.) N = 658 HR (95 % LV) = 0,83 (0,70 0,99) Dosetakseli Dosetakseli Kuvio 3. Nivolumabin ja erlotinibin välinen epäsuora vertailu potilailla, joilla on EGFR-villityypin adenokarsinooma (vasemmalla) sekä nivolumabin ja nintedanibi-dosetakseli-yhdistelmähoidon välinen epäsuora vertailu potilailla, joilla on adenokarsinooma (oikealla). Kuviossa on esitetty kokonaiselossaoloajan hasardisuhteet (HR) ja niiden luottamusvälit (LV). *CheckMate tutkimuksessa 7 %:lla (n = 41) kokonaispopulaatiosta kasvaimen histologia oli muu kuin adenokarsinooma. Epäsuoran vertailun tulokset saattavat olla harhaisia, koska mukaan otettujen tutkimusten välillä on jonkin verran eroja tutkimuspopulaatioissa. Lisäksi vertailussa käytetyt kokonaiselossaoloaikaa (OS) kuvaavat tulokset on raportoitu eri tutkimuksissa eri vaiheista: CheckMate 017 -tutkimuksen OS-tulokset ovat ensimmäisestä välianalyysistä, CheckMate tutkimuksen OS-tulokset toisesta välianalyysistä (lisäseuranta ensimmäisen välianalyysin jälkeen) ja TAILOR- sekä LUME-Lung 1-tutkimusten OS-tulokset ovat lopullisesta analyysista (final analysis). Joissain tapauksissa epäsuoran vertailun tulokset ovat myös epätarkkoja, mikä tarkoittaa laajoja 95 %:n luottamusvälejä. Näistä syistä epäsuorien vertailujen tuloksiin tulee suhtautua varauksellisesti ja niitä voidaan pitää vain karkeasti suuntaa antavina. 3.9 Millainen on arvioitavan lääkkeen turvallisuus hoitovaihtoehtoihin verrattuna? Haittavaikutusten ilmenemisessä ei ollut merkittäviä eroja CheckMate 017- ja CheckMate 057 -tutkimusten välillä (taulukko 4). Molemmissa tutkimuksissa vakavia haitta-asteen 3 4 haittavaikutuksia ilmeni huomattavasti vähemmän nivolumabia saaneilla potilailla (7 10 %) kuin dosetakselia saaneilla potilailla (54 55 %). Hoidon keskeyttäminen haittavaikutusten vuoksi oli yleisempää dosetakseliryhmässä (10 15 %) kuin nivolumabiryhmässä (3 5 %). 17
18 Tavallisimpia nivolumabihoitoon liittyviä haittavaikutuksia CheckMate 017- ja CheckMate 057 -tutkimuksissa olivat uupumus (16 %), pahoinvointi (9 12 %), alentunut ruokahalu (10 11 %) ja voimattomuus (10 %). Vakavista haittavaikutuksista erityisesti neutropenia ja kuumeinen neutropenia olivat harvinaisempia nivolumabiryhmässä kuin dosetakseliryhmässä. (Taulukko 4) Taulukko 4. Yleisimmät hoitoon liittyvät haittavaikutukset CheckMate 017- ja CheckMate 057 -tutkimuksissa (% potilaista). Taulukossa on esitetty haittavaikutukset, joita raportoitiin vähintään 10 %:lla potilaista nivolumabi- tai dosetakseliryhmässä. (Borghaei ym. 2015, Brahmer ym. 2015) Vähintään yksi haitta, aste 1 5 Vakava haitta, aste 3 4 Hoidon keskeyttäminen haittavaikutusten vuoksi HAITTAVAIKUTUS LEVYEPITEELIPERÄINEN NSCLC (CheckMate 017 -tutkimus) Nivolumabi (n = 131) Aste 1 5 Dosetakseli (n= 129) EI-LEVYEPITEELIPERÄINEN NSCLC (CheckMate 057 -tutkimus) Nivolumabi (n = 287) Dosetakseli (n = 268) Aste 3 4 Aste 1 5 Aste 3 4 Aste 1 5 Aste 3 4 Aste 1 5 Aste 3 4 Uupumus (fatigue) Pahoinvointi Alentunut ruokahalu Voimattomuus (astenia) < Ripuli Perifeerinen turvotus < 1 Lihaskipu < Anemia < Kaljuus < Neutropenia < Kuumeinen neutropenia Leukopenia Oksentelu Perifeerinen neuropatia Haitta-aste 1=lievä, 2=kohtalainen, 3=vaikea, 4=henkeä uhkaava, 5=kuoleman aiheuttava haittavaikutus Nivolumabihoitoon liittyy immuunivälitteisiä haittavaikutuksia, jotka voivat ilmaantua hoidon aikana tai kuukausien kuluttua hoidon päättymisen jälkeen (valmisteyhteenveto). Nivolumabin valmisteyhteenvedossa on kuvattu toimintaohjeet tilanteisiin, joissa immunologisia haittavaikutuksia ilmenee. Nivolumabin tehoa tai turvallisuutta ei tiettävästi ole tutkittu potilailla, joilla on aktiivinen systeeminen autoimmuunisairaus, aktiivinen aivometastaasi, oireinen intestitiaalinen keuhkosairaus tai jotka ovat saaneet systeemistä immunosupressiivista hoitoa ennen nivolumabihoidon aloittamista. CheckMate 017- ja CheckMate 057 -tutkimuksissa 75 vuotta täyttäneiden potilaiden määrä oli vähäinen (n = 29, n = 43) ja tutkimusten ulkopuolelle rajattiin potilaat, joiden suorituskyky oli alentunut (ECOG > 1). Nivolumabihoidon turvallisuudesta näiden potilasryhmien hoidossa tarvitaan lisätietoa. Lisätietoa tarvitaan myös sellaisten potilaiden hoidosta, joilla on vaikea munuaisten vajaatoiminta tai kohtalainen tai vaikea maksan vajaatoiminta. (Valmisteyhteenveto) Nivolumabin viivästynyt vaikutuksen alkaminen tulee huomioida erityisesti hoidettaessa eilevyepiteeliperäistä ei-pienisoluista keuhkosyöpää potilailla, joilla on huono ennuste ja/tai 18
19 aggressiivinen sairaus. CheckMate 057-tutkimuksessa ei-levyepiteeliperäistä NSCLC:aa sairastavista ja nivolumabia saaneista potilaista kuoli ensimmäisen kolmen hoitokuukauden aikana useampi kuin dosetakselia saaneista (20 % vs. 15 %). Varhaiseen kuolemaan liittyvät tekijät olivat huonompi ennuste ja/tai aggressiivisempi sairaus yhdistettynä kasvaimen matalaan (esim. < 50 %) PD-L1:n ilmentymiseen tai sen puuttumiseen. (Valmisteyhteenveto) 3.10 Pohdinta Nivolumabilla on osoitettu dosetakseliin verrattuna kokonaiselossaoloaikaa pidentävä vaikutus sekä levyepiteeliperäisen että ei-levyepiteeliperäisen ei-pienisoluisen keuhkosyövän hoidossa. Myös nivolumabin haittaprofiili on suotuisa dosetakseliin verrattuna. Nivolumabin viivästynyt vaikutuksen alkaminen tulee kuitenkin huomioida hoidettaessa eilevyepiteeliperäistä syöpää potilailla, joilla on huono ennuste ja/tai aggressiivinen sairaus. Nivolumabin vaikutus elossaoloaikaan ennen taudin etenemistä (PFS) on vaatimaton, ja CheckMate 057 -tutkimuksessa PFS oli nivolumabiryhmän potilailla jopa lyhyempi kuin dosetakseliryhmässä. Immuunivasteen muuntajilla (kuten nivolumabilla) hoitovaste voi tulla esiin hitaasti, ja hoidon todellinen hyöty saattaa näkyä vasta 1-2 vuoden kuluttua hoidon aloituksesta lisääntyneenä elossaolevien potilaiden osuutena (Koivunen ym. 2016). Elossaoloaikaa koskevia tuloksia tulkittaessa on kuitenkin huomioitava, että CheckMate 017- ja CheckMate tutkimuksissa merkittävä osa potilaista (noin %) sai tutkimuslääkkeen lisäksi jatkohoitona muuta systeemistä syöpähoitoa. Nivolumabin tehoa ja turvallisuutta on toistaiseksi tutkittu hyvin vähän yli 74-vuotiailla potilailla sekä potilailla, joiden suorituskyky on alentunut (ECOG > 1). Tämä tulee huomioida hoitoon soveltuvien potilaiden valinnassa. Yli kolmannes (36 %) uusista keuhkosyövistä todetaan henkilöillä, jotka ovat 75-vuotiaita tai vanhempia (Suomen Syöpärekisteri 2016). Keuhkosyöpäpotilaiden suorituskyvystä ei ole tarkkaa tietoa, mutta kliinisen asiantuntijan mukaan suorituskyky on hyvä vain pienellä osalla potilaista, jotka saavat toisen linjan hoitoa. Alaryhmäanalyysien perusteella erityistä huomiota tulisi kiinnittää kasvaimen PD-L1- ilmentymisen ei-levyepiteeliperäisen NSCLC:n hoidossa. Nivolumabin vaikutus kokonaiselossaoloaikaan sekä elossaoloaikaan ennen taudin etenemistä on dosetakseliin verrattuna suotuisa vain silloin, kun kasvaimen PD-L1-ilmentymisen taso on vähintään 1 %. Vastaavaa yhteyttä ei havaittu levyepiteeliperäisen NSCLC:n hoidossa. PD-L1-määrityksen tulos voi vaihdella yksittäisenkin potilaan kohdalla riippuen mittauksen ajankohdasta ja näytteenottopaikasta. Siksi immunomarkkerien testaaminen kasvaimesta olisi hyvä tehdä mahdollisimman lähellä immuno-onkologisen hoidon aloitusta. PD-L1- ilmentymistason luotettava määrittäminen vaatii riittävän suuria näytemääriä ja rutiinia, joten valtakunnallinen keskittäminen parantanee tulosten yhdenmukaisuutta määrityksiä tehtäessä. 19
20 4 KUSTANNUKSET Kustannusten arviointi on tehty Fimean toimesta. Tässä arvioinnissa Fimea ei pyytänyt myyntiluvan haltijaa toimittamaan budjettivaikutusanalyysiä. Sen sijaan myyntiluvan haltijalta pyydettiin vastauksia yksittäisiin kysymyksiin, jotka koskivat esimerkiksi hoidon kestoa ja potilasmäärää. Kustannukset laskettiin potilaalle, jonka paino on 73 kg ja ihon pinta-ala 1,82 m 2 (TLV 2015). Analyyseissä huomioitiin lääke- ja annostelukustannukset sairaalan näkökulmasta. Haittavaikutusten hoidon sekä mahdollisen tukilääkityksen (esim. deksametasoni, foolihappo, B12-vitamiini) kustannukset oletettiin lääkekustannuksiin verrattuna pieneksi, minkä vuoksi niitä ei huomioitu analyysissä. Budjettivaikutusanalyysissä kustannuksia tarkasteltiin yhden vuoden ajanjaksolta. Kustannusten arvioinnissa nivolumabin vertailuhoitoina käytettiin levyepiteeliperäisessä syövässä dosetakselia ja gemsitabiinia, ja ei-levyepiteeliperäisessä syövässä dosetakselia ja pemetreksediä. Kliinisen asiantuntijan mukaan nämä ovat yleisimmin käytettyjä hoitovaihtoehtoja toisessa hoitolinjassa. Gemsitabiinin ja pemetreksedin kliinistä vaikuttavuutta ei ollut tässä arvioinnissa mahdollista verrata nivolumabiin suoraan eikä epäsuorasti (ks. alaluku 3.8 sekä liite 3). 4.1 Mikä on arvioitavan lääkkeen ja sen hoitovaihtoehtojen hinta? Esimerkkipotilaalle, jonka paino on 73 kg, yhteen hoitokertaan tarvitaan 219 mg nivolumabia (annostus 3 mg/kg). Se tarkoittaa kahta 100 mg:n ja yhtä 40 mg:n pakkausta olettaen, että ylijäävää osuutta injektiopulloista ei voida hyödyntää. Esimerkkipotilaalle, jonka ihon pinta-ala on 1,82 m 2, yhteen hoitokertaan tarvitaan 137 mg dosetakselia (annostus 75 mg/m 2 ). Tämä annostelu on mahdollista toteuttaa useilla erilaisilla pakkausvaihtoehdoilla ja niiden yhdistelmillä. Kustannukset on laskettu maaliskuun 2016 hintatietojen mukaan, jolloin kustannuksiltaan edullisin vaihtoehto esimerkkipotilaalle oli yhden 80 mg:n pakkauksen ja kolmen 20 mg:n pakkauksen yhdistelmä (lääkekustannukset 58,65 euroa / annostelukerta). Oletuksena oli, että ylijäävää osuutta injektiopulloista ei voida hyödyntää. Vastaavin perustein laskettuna esimerkkipotilaalle tarvitaan yhteen hoitokertaan mg gemsitabiinia (annostus mg/m 2 ), joka saadaan edullisimmillaan kahdesta mg:n pakkauksesta (lääkekustannukset 33,32 euroa / annostelukerta). Pemetreksediä tarvitaan yhteen annostelukertaan 910 mg (annostelu 500 mg/m 2 ), joka saadaan edullisimmillaan kahdesta 500 mg:n pakkauksesta (lääkekustannukset 2 703,34 euroa / annostelukerta). Taulukossa 5 on esitetty nivolumabin ja sen vertailuhoitojen lääkekustannukset yhden hoitokuukauden eli keskimäärin 30,4 päivän ajalta. Eri hoitovaihtoehtojen annosteluohjeet on kuvattu liitteessä 4. Vaikka taulukossa 5 on esitetty kuukausittaiset lääkekustannukset useille eri hoitovaihtoehdoille, tarkemmassa kustannusvertailussa ja budjettivaikutusanalyysissä nivolumabin vertailuhoitoina käytettiin ainoastaan dosetakselia ja ei-levyepiteeliperäisen syövän osalta myös pemetreksediä. Taulukon 5 perusteella gemsitabiinihoidon kuukausittaiset lääkekustannukset todettiin niin pieniksi, ettei niitä huomioitu tarkemmissa laskelmissa, vaan gemsitabiinihoidon kustannukset rinnastettiin dosetakselihoidon kustannuksiin. 20
JULKAISUSARJA 5/2016 NIVOLUMABI EDENNEEN MUNUAISSYÖVÄN HOIDOSSA NIVOLUMABI EDENNEEN MUNUAISSYÖVÄN HOIDOSSA Fimea kehittää, arvioi ja informoi -julkaisusarja 5/2016 Lääkealan turvallisuus- ja kehittämiskeskus
Yksi kalvopäällysteinen tabletti sisältää 150 mg erlotinibia (erlotinibihydrokloridina).
1. LÄÄKEVALMISTEEN NIMI Tarceva 15 mg kalvopäällysteiset tabletit. VAIKUTTAVAT AINEET JA NIIDEN MÄÄRÄT Yksi kalvopäällysteinen tabletti sisältää 15 mg erlotinibia (erlotinibihydrokloridina). Apuaineet:
LIITE I VALMISTEYHTEENVETO 1 1. LÄÄKEVALMISTEEN NIMI Tarceva 25 mg kalvopäällysteiset tabletit 2. VAIKUTTAVAT AINEET JA NIIDEN MÄÄRÄT Yksi kalvopäällysteinen tabletti sisältää 25 mg erlotinibia (erlotinibihydrokloridina).
Yksi kalvopäällysteinen tabletti sisältää 100 mg erlotinibia (erlotinibihydrokloridina).
1. LÄÄKEVALMISTEEN NIMI Tarceva 1 mg kalvopäällysteiset tabletit 2. VAIKUTTAVAT AINEET JA NIIDEN MÄÄRÄT Yksi kalvopäällysteinen tabletti sisältää 1 mg erlotinibia (erlotinibihydrokloridina). Apuaineet,
LIITE I VALMISTEYHTEENVETO 1 1. LÄÄKEVALMISTEEN NIMI CIAMBRA 100 mg kuiva-aine välikonsentraatiksi infuusionestettä varten, liuos 2. VAIKUTTAVAT AINEET JA NIIDEN MÄÄRÄT Yksi injektiopullo sisältää pemetreksedidinatriumhemipentahydraattia
VALMISTEYHTEENVETO. Yksi 4 ml injektiopullo sisältää 120,83 mg pemetreksedidinatriumhemipentahydraattia, joka vastaa 100 mg pemetreksedia.
1. LÄÄKEVALMISTEEN NIMI VALMISTEYHTEENVETO Pemetrexed STADA 25 mg/ml infuusiokonsentraatti, liuosta varten 2. VAIKUTTAVAT AINEET JA NIIDEN MÄÄRÄT Yksi millilitra infuusiokonsentraattia sisältää 30,21 mg
JULKAISUSARJA 9/2016 NIVOLUMABIN JA IPILIMUMABIN YHDISTELMÄHOITO EDENNEEN MELANOOMAN HOIDOSSA. Uusien sairaalalääkkeiden nopea arviointi
JULKAISUSARJA 9/2016 NIVOLUMABIN JA IPILIMUMABIN YHDISTELMÄHOITO EDENNEEN MELANOOMAN HOIDOSSA Uusien sairaalalääkkeiden nopea arviointi NIVOLUMABIN JA IPILIMUMABIN YHDISTELMÄHOITO EDENNEEN MELANOOMAN HOIDOSSA
Guideline on Similar biological medicinal products containing biotechnology-derived proteins as active substance: non-clinical and clinical issues EMA Workshop on Biosimilars, 31 October 2014 Pekka Kurki